Kitört a nemek háborúja a teniszben
Origo2016.03.21. 11:13
Az Indian Wells-i tenisztorna igazgatója szerint a nőknek hálásnak kellene lenniük azért, hogy a férfi teniszezők elismertté tették a sportágat. Novak Djokovic pedig azt mondta, nagyobb pénzdíj illetne a férfiakat, mert többen nézik a meccseiket.
Novak Djokovic mindössze két játékot engedélyezett Milos Raonicnak az Indian Wells-i döntőben, ezzel ötödször nyerte meg a nagy presztízzsel bíró kaliforniai tornát. A döntő után Djokovic olyan nyilatkozatott tett, amivel valószínűleg nem szerzett jó pontot a női játékosok körében.
A szerb világelső ugyanis azt mondta, hogy a férfiak meccseit jóval több néző látogatja, éppen emiatt szerinte nem az a megfelelő megoldás, hogy a férfiak és a nők egyformán részesülnek a pénzdíjakból, szerinte a férfiak többet érdemelnek.
Több néző, több pénz
"Amíg rendelkezésre állnak statisztikák arról, hogy ki vonz nagyobb érdeklődést, kinek a meccseire adnak el több jegyet, addig az lenne a megfelelő, ha ennek fényében történne a pénzek elosztása" - nyilatkozta Djokovic. Korábban hasonló kijelentést tett az Indian Wells-i torna igazgatója, Raymond Moore, aki azt mondta, a női teniszezők szerencsésnek mondhatják magukat, mert a férfiak hátán kapaszkodtak fel a mostani elismertségig.
Raymond Moore és Serena Williams a női döntőt követő díjátadónForrás: AFP
Boruljanak térdre, és hálálkodjanak
"Ha női teniszező lennék, minden nap térdre borulva köszönném meg Istennek, hogy Roger Federer és Rafael Nadal megszületett, mert ők tették sikeressé ezt a sportágat" - hangzott Moore nagy visszhangot kiváltó kijelentése. A női világelső, Serena Williams sértőnek titulálta Moore kijelentését, hozzátéve, hogy ő is tudna nagy számokkal előhozakodni, mert rengetegen szokták neki mondani, hogy csak akkor néznek teniszt, ha az ő vagy a nővére meccsét követhetik.
"Mi nők elég nagy utat tettünk meg, és nem hiszem, hogy bármi miatt térdre kellene borulnunk. Meglepett Moore kijelentése, és tavaly a US Openen a női döntőre előbb kapkodták el a jegyeket, mint a férfira, pedig ha jól emlékszem, nálunk nem Federer, és nem is Nadal játszotta a döntőt" - vágott vissza Serena Williams, aki úgy érzi, az igazgató megjegyzése nemcsak a sportolóknak sértő, hanem a föld összes nőjének, aki valaha már megpróbált kiállni azért, amiben hisz.
Bocsánatot kért utólag
Moore egyébként később bocsánatot kért a mondata miatt, amit Djokovic is méltatlannak talált, ennek ellenére fenntartja, hogy szerinte a férfiakat illetné meg a nagyobb pénzdíj.
1Tíz évet öregedtek: így indult az új Morning Show2Ripost: Miért álnéven politizál Vona Gábor?3Öngyilkos lett a börtönben a balástyai rém4Tényleg azt hitték, hogy terrortámadás történt5Napok óta baj volt a fékezéssel a Pillangó utcánál6Így változik az útdíjrendszer, ez lesz a legnagyobb újítás7Schmidt Mária vette meg a Figyelőt8Mégsem a kormányhivatalnokok viszik ki az Erzsébet-utalványokat9Ezt lehet tudni eddig a metróbalesetről10Tarlós: Az kevés lesz, hogy a metró egy falevélen csúszott meg11Rákattantak a mozinézők a Wellhello romantikus komédiájára12A Sohollári erdő titka13Sztárok, akiket megerőszakoltak14Nyomoznak a metróbaleset miatt15Ezekben a városokban foghatja hétfőtől az új Morning Show-t
Top like 1557Schmidt Mária vette meg a Figyelőt1549Hosszú Katinka lett az év úszója1445Rákattantak a mozinézők a Wellhello romantikus komédiájára1026A metróbaleset testközelből: tényleg azt hitték, terrortámadás történt871Tíz évet öregedtek: így indult az új Morning Show824Nyomoznak a metróbaleset miatt762Ugron Zsolna bemutatja Szilágyi Erzsébet kevésbé ismert arcát609Miklós Edit: A harmadik helyet kértem, meg is kaptam495Ha Budapest nyer, a lehetetlent teljesítette446Kispappal randizni mennyire számít bizarrnak?!359Ripost: Miért álnéven politizál Vona Gábor?313Sírva ünnepelték Thaiföldön a magyar bajnoknőt306Van, amikor saját magamat siratom258Ezekben a városokban foghatja hétfőtől az új Morning Show-t233A Sohollári-erdő titka